Diari Oficial de la Generalitat Valenciana


Sumari del DOGV 7005, del 17-04-2013 (2013/3478)

RESOLUCIÓ de 5 d'abril de 2013, de la consellera d'Educació, Cultura i Esport, per la qual nomena Santiago Martí Alepuz membre del Ple del Consell Valencià d'Universitats i de Formació Superior.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7005

Data del DOGV
:   17-04-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/3478


Data del document
:   05-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Valencià d'Universitats i de Formació Superior

RESOLUCIÓ de 5 d'abril de 2013, de la consellera d'Educació, Cultura i Esport, per la qual nomena Santiago Martí Alepuz membre del Ple del Consell Valencià d'Universitats i de Formació Superior. [2013/3478]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i en l'article 22 n'atribuïx la presidència al titular de la conselleria competent en matèria d'universitats.   
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
En compliment del que s'ha exposat anteriorment, d'acord amb el que preveu l'article 25.g, en virtut de les competències que m'atribuïxen els articles 23, 24, 25 i 26 de la Llei 4/2007, de la Generalitat, de Coordinació del Sistema Universitari Valencià, i d'acord amb la proposta del director general d'Universitat, Estudis Superiors i Ciència, de 12 de març de 2013, resolc:  
  
Primer  
Nomenar com a vocal del Consell Valencià d'Universitats i de Formació Superior Santiago Martí Alepuz, director general de Centres i Personal Docent de la Conselleria d'Educació, Cultura i Esport, com a vocal representant del departament, en substitució de Jorge Cabo Martínez.   
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat del membre que ha cessat.  
  
Tercer  
Esta resolució produirà efectes des del mateix dia que es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 5 d'abril de 2013.- La consellera d'Educació, Cultura i Esport: María José Catalá Verdet.